કેડી કંડારવી અઘરી છે બાકી ચીલો પડેલો હોય તો ચાલ્યાં જવાય એમ વાતવહેવારમાં સૌ જુએઅનુભવે છે. એમાં પણ જ્યાં રુપિયોપૈસો રોકીને વેપારનું સાહસ કરવાનું હોય અને તે પણ એવા ક્ષેત્રમાં; જ્યાં યુઝવલી યુવતીઓ કામ કરતી ન હોય તો સાહસનું જોખમ સવાયું રહે છે. આવા સીધાં ચડાણ ચડીને મોભે જઇ શકેલાં મુંબઇના અંકિતા શેઠનું નામ આજે વિસ્ટા રુમ્સ ઓનર્સ તરીકે ચમકી રહ્યું છે. હોટેલ એન્ડ હોસ્પિટાલિટી સેગમેન્ટમાં આગવું નામ અંકિત કરનારાં અંકિતા શેઠ સાથે chitralekha.com અમદાવાદ બ્યૂરોના વરિષ્ઠ સંવાદદાતા પારુલ રાવલે મુંબઇમાં મુલાકાત લીધી હતી. યુવા વર્ગની આગવી સિદ્ધિઓને આપની સમક્ષ મૂકતાં વિશેષ ફીચર યુવા ટેલેન્ટમાં પ્રસ્તુત છે આ મુલાકાતઃ